ΓΡΑΠΤΗ ΕΡΩΤΗΣΗ E-2931/01

υποβολή: Hiltrud Breyer (Verts/ALE) προς την Επιτροπή

(24 Οκτωβρίου 2001)

Θέμα: Το σχέδιο κατασκευής της οδού ταχείας κυκλοφορίας Α 143 εγκυμονεί κινδύνους για το περιβάλλον

1. Με δεδομένες την καταγγελία της Γερμανικής Ένωσης Οικολόγων της 4ης Μαΐου 2000,πόθεση 2000/4415, SG(2000) Α/6157) και την ούτως ή άλλως ανεπαρκή εφαρμογή της οδηγίας περί χλωρίδας και πανίδας εκ μέρους της Ομοσπονδιακής Δημοκρατίας της Γερμανίας (βλέπε πρόσφατη απόφαση του ΔΕΚ της 11.9.01,πόθεση C-71/99), πώς κρίνει η Επιτροπή τη σχεδιαζόμενη κατασκευή της ομοσπονδιακής οδού ταχείας κυκλοφορίας Α143-δυτική παρακαμπτήριος Halle, τμήμα AS Bennstedt (B80)-AD Wallwitz (A14)?

2. Πώς κρίνει η Επιτροπή, κυρίως:

α) τις σημαντικές βλάβες που θα προκαλέσει ο σχεδιαζόμενος αυτοκινητόδρομος σε περιοχές που εμπίπτουν στο πεδίο εφαρμογής της προαναφερθείσας οδηγίας καθώς και το γεγονός ότι οι βλάβες αυτές δε λαμβάνονταιπόψη από την Ομοσπονδιακή Δημοκρατία της Γερμανίας κατά την τελική φάση της διαδικασίας χάραξης του αυτοκινητόδρομου·

β) το γεγονός ότι απειλούνται σημαντικά είδη και φυσικοί οικότοποι στις εν λόγω περιοχές·

γ) το γεγονός ότι μέχρι σήμερα δεν έχει εκφραστεί η δημόσια γνώμη στο πλαίσιο της εκτίμησης των επιπτώσεων του σχεδίου που προβλέπει η οδηγία περί χλωρίδας και πανίδας (άρθρο 6, παράγραφος 4, τελευταία πρόταση της οδηγίας περί χλωρίδας και πανίδας)·

δ) την κατηγορία περί παραβίασης του άρθρου 6, παράγραφος 4, πρώτη πρόταση της οδηγίας περί χλωρίδας και πανίδας, μέσω της απουσίας εκτίμησης των επιπτώσεων και της ανεπαρκούς εξέτασης τωνπαρχουσών εναλλακτικών λύσεων·

ε) ποιες απόψεις έχει διατυπώσει μέχρι σήμερα η ομοσπονδιακή κυβέρνηση σχετικά με την προαναφερθείσα καταγγελία της Γερμανικής Ένωσης Οικολόγων·

στ) σκοπεύει η Επιτροπή να κινήσει διαδικασία επί παραβάσει εναντίον της Ομοσπονδιακής Δημοκρατίας της Γερμανίας, με αντικείμενο τη σχεδιαζόμενη κατασκευή του Α 143, και αν ναι, πότε·

Απάντηση της κας Wallstrm εξ ονόματος της Επιτροπής

(13 Δεκεμβρίου 2001)

Σύμφωνα με τις πληροφορίες που έχει στη διάθεσή της η Επιτροπή, ο σχεδιαζόμενος αυτοκινητόδρομος A 143 Westumfahrung Halle διασχίζει τον τόπο Porphyrkuppenlandschaft nordwestlich von Halle, που περιλαμβάνει τους τόπους Porphyrlandschaft bei Brachwitz και Porphyrlandschaft bei Grimritz και προτείνεται ως Τόπος Κοινοτικής Σημασίας βάσει της οδηγίας 92/43/ΕΟΚ(1) περί ενδιαιτημάτων. Αρχικά ο τόπος αυτός δεν περιελάμβανε διάδρομο στον οποίο πρόκειται τώρα να βρίσκεται ο αυτοκινητόδρομος. Ωστόσο, τον Οκτώβριο του 2000, η γερμανική κυβέρνηση περιέλαβε επισήμως τον εν λόγω διάδρομο στην πρότασή της για Τόπους Κοινοτικής Σημασίας.

Ο τόπος φιλοξενεί ενδιαιτήματα λειμώνων προτεραιότητας τα οποία αναφέρονται στο παράρτημα Ι της οδηγίας για τα ενδιαιτήματα (*6110 και *6120), τα οποία πιθανότατα θα θίγουν από τον σχεδιαζόμενο αυτοκινητόδρομο. Οι σχεδιάζουσες αρχές προέβλεψαν μέτρα άμβλυνσης των περιβαλλοντικών συνεπειών του αυτοκινητοδρόμου.

Το ζήτημα του κατά πόσον οι συνέπειες της κατασκευής του αυτοκινητοδρόμου στους στόχους διατήρησης του τόπου Porphyrkuppenlandschaft nordwestlich von Halle προβλέπονται να είναι σημαντικές και επίσης του κατά πόσον διενεργήθηκε κατάλληλη εκτίμηση των συνεπειών δυνάμει του άρθρου 6 παράγραφος 3 της περί ενδιαιτημάτων οδηγίας, εξετάζεται από την Επιτροπή στο πλαίσιο διαδικασίας καταγγελίας. Με την επιστολή της της 11ης Σεπτεμβρίου 2001, η Επιτροπή ζήτησε από τη γερμανική κυβέρνηση να της γνωστοποιήσει την εν προκειμένω άποψή της, εντός διμήνου από της παραλαβής της επιστολής. Η γερμανική απάντηση αναμένεται.

Μετά τη παραλαβή και αξιολόγηση της γερμανικής απάντησης, η Επιτροπή θα αποφασίσει για τους περαιτέρω χειρισμούς, εξασφαλίζοντας την εφαρμογή της εν προκειμένω κοινοτικής νομοθεσίας. Οι καταγγέλλοντες θα ενημερωθούν καταλλήλως.

(1) Οδηγία 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας, ΕΕ L 206 της 22.7.1992.